ప్రపంచ ఆరోగ్య సంస్థ
ప్రపంచ ఆరోగ్య సంస్థ (ఆంగ్లం: World Health Organisation (WHO): 1948 ఏప్రిల్ 7 వ సంవత్సరంలో స్థాపించబడింది. ఐక్య రాజ్య సమితి సహకారంతో నడిచే ఈ సంస్థ యొక్క ముఖ్య కార్యాలయం స్విట్జర్లాండ్ లోని జెనీవాలో ఏర్పాటు చేయబడింది.
మానవుడికి సరికొత్త వైద్యసదుపాయాలు అందజేయడం.
ప్రపంచ ఆరోగ్య సంస్థ ఐక్య రాజ్య సమితిచే నడుపబడే సంస్థల్లో ఒకటి. ఈ సంస్థ అధికారికంగా 26 దేశాల అమోదంతో, మొదటి ప్రపంచ ఆరోగ్య దినోత్సవం (1948 ఏప్రిల్ 7) నాడు ప్రారంభిచబడింది.[1]
అంతర్జాతీయ సమన్వయంతో పాటు ఈ ఆరోగ్య సంస్థ, సార్స్, మలేరియా మరియు ఎయిడ్స్ వంటి ప్రాణాంతకమయిన అంటువ్యాధులను అరికట్టడానికి నిరంతరం కృషి చేస్తున్నది. కొన్ని ఏళ్ళపాటు కష్టపడిన తర్వాత, 1979 లో మశూచి (స్మాల్ పాక్స్) (అమ్మవారు) వ్యాధిని సమూలంగా నివారించినట్టు ఈ సంస్థ పేర్కొన్నది. ఈ విధంగా మానవుని ప్రయత్నాల ద్వారా నివారించబడిన మొదటి వ్యాధిగా మశూచి (స్మాల్‌పాక్స్) చరిత్రలో నిలిచి పోయింది. మలేరియా మరియు సిస్టోసోమియాసిస్కు టీకా మందులు కనిపెట్టే దిశలో సంస్థ నిరంతర శ్రమ కొనసాగుతున్నది. పోలియోను సమూలంగా నిర్మూలంచే దిశలో కూడా ఈ సంస్థ కృషి చేస్తున్నది.
196 దేశాలు ప్రస్తుత సభ్యదేశాలు, వీటిల్లో ఒక్క లీచ్‌టెన్‌స్టెయిన్ తప్ప అన్ని ఐక్యరాజ్యసమితి దేశాలు మరియు 2 అన్య దేశాలు (నియూ and the కుక్ దీవులు) ఉన్నాయి.